HaukkuBlogi: Dallut marjassa
Satu 27. heinäkuuta 2015 klo 9.59
Miten olet kynsienleikkuun opettanut noin kivaksi? :D
Mia 27. heinäkuuta 2015 klo 10.57
Mä olen opettanut noille aluksi erillisenä asiana että menevät pyydettäessä sohvalle selälleen, ihan vain sheippaamalla. Kun ne lopulta osaa mennä selälleen, olen palkkaillut siitä paljon ja sitten alan vaatia niiltä että niiden pitää olla ihan lyhyt hetki aloillaan ja sitten vasta palkka. (Mutta eka palkka pennuilla toki aina siitä että ylipäätään menevät oikeaan asentoon, osaavilla koirilla voi vaatia että ennen palkkaa pitää saada leikata vähintään yksi kynsi) Aikaa pidennetään hiljalleen ja lopulta niiden pitää malttaa odottaa että otan tassusta kiinni = palkka ja sitten että räpellän tassua = palkka. Jossain tässä välissä jos ne alkaa ennen vapautusta nousta sohvalta, on jonkun toisen vuoro eli opetettava koira menettää mahdollisuuden saada palkkaa ja saa katsoa vierestä kun toisella on kivaa. En tiedä miten tämä tapahtuisi yhden koiran kanssa, mutta ehkä joku tauko missä omistaja pitää vähän omaa kivaa tai jotain? Vasta tässä vaiheessa alan yhdistää varsinaista kynsien leikkaamista ja annan palkan aina jokaisen saksien nipsaisun jälkeen. Sitten ne alkaa saada palkan per valmiiksi leikattu kynsi ja jossain vaiheessa satunnaisemmin. Yleensä aikuisiakin koiria palkkaan jokaisesta valmistuneesta tassusta mutta ei liian kaavamaisesti, on hyvä ettei ne osaa aavistaa koska se palkka oikein tulee.
Yllä olevassa saattaa mennä aikaa sen verran että kynsiä pitäisi leikata tässä välissäkin jolloin olen yleensä ottanut sopivasti väsyneen pennun syliin ja pyytänyt jotain ihmistä avuksi syöttämään sille lähes jatkuvalla syötöllä nameja jolloin nämä mun pennut on niin ahneita ettei ne edes ole huomanneet että jotain leikkaamistakin tapahtuu.
Kuten kouluttaessa nyt yleensäkin, palkan pitää olla koiran mielestä tosi hyvä jotta se tavoittelee sitä vaikka joutuisi tekemään jotain vähän epämiellyttävää. Esim. Rohanilla narupallo ja Sirrionilla kananpaloja, mitkään huonommat namit ei käy Sirrille vaikka se ahne onkin. Lelulla palkkaaminen on aluksi aika hidasta kun koiran täytyy nousta seisomaan leikkiäkseen mutta myöhemmin voi palkata harvemmin tai vaikka välillä vain namilla ja välillä lelulla. Oikeasti meillä kynsienleikkuu on noilla osaavilla koirilla ihan nopea toimenpide eikä mikään tuntien show vaikka se voi siltä vähän kuulostaa :D
Meillä leikataan kynnet aikuisilta joka viikko, vaikkei välttämättä olisi tarvetta mutta pysyy rutiinit (ja samalla muutenkin katson niiltä korvat, hampaat yms.) ja pentujen kanssa jotka ei vielä kunnolla osaa harjoittelen niin usein kuin vain ehdin. Silloin kun ei ole varsinaisesti mitään leikattavaa, haluan vain harjoitella, naputtelen kynsiä saksilla tms. jotta ne tottuu että varpaita käsitellään ja ne sakset heiluu siinä mukana.
Toivottavasti tästä selityksestä saa jotain selvää ja saa kysyä tarkentavia kysymyksiä jos ei saa :D Koulutusjutut kun olisi melkein aina helpompi näyttää ihan kädestä pitäen.